భావరాజు వేంకట కృష్ణారావు
భావరాజు వేంకట కృష్ణారావు 1895లో రాజమహేంద్రవరం (నేటి రాజమండ్రి) లో జన్మించారు. ఆయన తల్లి శ్యామలాంబ మరియు తండ్రి బాపిరాజు పంతులు. భావరాజు బాపిరాజు పంతులు గ్రంథకర్తగా ప్రఖ్యాతి వహించారు. ఆయన చిత్తబోధామృతమ్ అనే గ్రంథాన్ని రచించారు. కృష్ణారావు ప్రాథమిక విద్యను కైకలూరులోను, ప్రాథమికోన్నత విద్యను బందరు నోబుల్ కాలేజీ హైస్కూలులోనూ అభ్యసించారు. 1912లో సెకండరీ స్కూలు లీవింగ్ సర్టిఫికేట్ (ఎస్.ఎస్.ఎల్.సి.) పరీక్షలో ఉత్తీర్ణులయ్యారు. పదిహేనేళ్ల వయసులోనే తండ్రిని కోల్పోయాడు.
మల్లాది వేంకట కృష్ణశర్మ
కవిరాజుగారి తమ్ముడు మల్లాది కృష్ణశర్మ గారు. కవిరాజుగారి పుత్రుడు మల్లాది అవధాని కూడా నాటకాలు, హాస్య నాటికలూ రాశారు. కృష్ణశర్మగారు 1907లో శ్రీకాకుళంలో జన్మించారు. మెట్రిక్యులేషన్‌ చదివి, కొంతకాలం కలెక్టరాఫీసులో గుమస్తా ఉద్యోగం చేసినా, నాటక రచనలు చేసి పేరు తెచ్చుకున్నారు. సురభివారు ప్రదర్శిస్తున్న మాయాబజార్‌, బాలనాగమ్మ, భూకైలాస్‌, దశావతారాలు, దక్షయజ్ఞం మొదలైన నాటకాలన్నీ శర్మగారి రచనలే! 'మిస్‌ ప్రేమ బి.ఎ.' నాటకం ఎంతో పేరు తెచ్చుకుంది. ఆంధ్రదేశంలోని చాలా పట్టణాల్లో ప్రదర్శితమైంది. వారసత్వం, ప్రత్యేక్ష దైవం, సుబ్బమ్మ విరహం, నామకరణం లాంటి హాస్య నాటికలు చాలా రశారాయన.